جام کوردی:
بیژەن کامکار ژەنیار و گۆرانیبێژی ناوداری کورد بە هاوڕێیەتی موجتەبا عەسگەری لە شاری تەورێز کۆنسێرتێک ساز دەکات.
بە پێی ڕاپۆرتی جام کوردی، کۆنسێرتی گوڵە شەمانیەکان لە گرووپی مۆسیقی پۆل بە گۆرانیبێژیی بیژەن کامکار و موجتەبا عەسگەری 9 ی ڕەشەمەی 1398 چەند بەرهەمێکی مێهران خەلیلی
بە هاوڕێیەتی گرووپی دەف نەوازانی حیران بە سەرپەرەشتیی حامد عەلیپوور لە تەورێز پێشکەش دەکەن.
لەم کۆنسێرتەدا سوهەیل دادیان بە تومبەک، سینا دادیان و شەهاب ڕۆحانی بە کەمانچە، ڕەزا راستی عوود و بێهنام زەمانیان بە دیوان وەکوو ژەنیار بەشدارن.
بیژەن کامکار، مۆسیقاری کوردی ئێرانی، ساڵی ١٩٤٩ لە شاری سنە لە دایک بووە و گۆرانیبێژی سەرەکیی گرووپی مۆسیقای کامکارەکانە و سازەکانی تار، روباب و دەف دەژەنێت.
کامکار لە بنیاتنەرانی گرووپەکانی شەیدا و عارفە و دەکرێت گرینگترین دەوری ئەم گەورە هونەرمەندە لە مۆسیقای ئێراندا بە هێنانەناو سازی دەف بۆ کۆنسێرتەکان ناوببرێت.
کۆتایی./